02021R0090 — GA — 29.01.2021 — 000.002

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

Arna leasú le:









▼B

RIALACHÁN (AE) 2021/90 ÓN gCOMHAIRLE

an 28 Eanáir 2021

lena socraítear deiseanna iascaireachta le haghaidh 2021 maidir le stoic éisc agus grúpaí stoc éisc áirithe is infheidhme sa Mheánmhuir agus sa Mhuir Dhubh







TEIDEAL I

FORÁLACHA GINEARÁLTA

Airteagal 1

Ábhar

Socraítear leis an Rialachán seo deiseanna iascaireachta a bheidh infheidhme le haghaidh 2021 sa Mheánmhuir agus sa Mhuir Dhubh maidir le stoic éisc agus grúpaí stoc éisc áirithe.

Airteagal 2

Raon Feidhme

1. Tá feidhm ag an Rialachán seo maidir le soithí iascaireachta de chuid an Aontais ag saothrú na stoc éisc seo a leanas: (a) an eascann Eorpach (Anguilla anguilla), an coiréalach dearg (Corallium rubrum) agus an dorád coiteann (Coryphaena hippurus) sa Mheánmhuir, mar a shainmhínítear i bpointe (b) d'Airteagal 4; (b) an séacla gorm agus dearg (Aristeus antennatus), an rós-séacla domhainmhara (Parapenaeus longirostris), an séacla mór dearg (Aristaeomorpha foliacea), an colmóir Eorpach (Merluccius merluccius), gliomach na hIorua (Nephrops norvegicus) agus an milléad dearg (Mullus barbatus) mar a shainmhínítear i bpointe (c)c d'Airteagal 4; (c) An t-ainseabhaí (Engraulis encrasicolus) agus an sairdín (Sardina pilchardus) i Muir Aidriad, mar a shainmhínítear i bpointe d'Airteagal 4; (d) an colmóir Eorpach (Merluccius merluccius), gliomach na hIorua (Nephrops norvegicus), an sól coiteann (Solea solea), an rós-séacla domhainmhara (Parapenaeus longirostris), an milléad dearg (Mullus barbatus) i Muir Aidriad, mar a shainmhínítear i bpointe (d) Airteagal 4; (e) an séacla mór dearg (Aristaeomorpha foliacea) agus an séacla gorm agus dearg (Aristeus antennatus) i gCaolas na Sicile mar a shainmhínítear i bpointe (e) d'Airteagal 4, sa Mhuir Iónach mar a shainmhínítear i bpointe d'Airteagal 4 agus i Muir na Leiveainte mar a shainmhínítear i bpointe (g) d'Airteagal 4; (f) an deargán (Pagellus bogaraveo) i Muir Alboran, mar a shainmhínítear i bpointe (h) d'Airteagal 4; (g) an salán (Sprattus sprattus) agus an turbard (Psetta maxima) sa Mhuir Dhubh, mar a shainmhínítear i bpointe (i) d'Airteagal 4.

2. Tá feidhm ag an Rialachán seo freisin maidir le hiascaigh áineasa i gcás ina dtagraítear go sainráite do na hiascaigh sin sna forálacha ábhartha.

Airteagal 3

Sainmhínithe

Chun críocha an Rialacháin seo, tá feidhm ag na sainmhínithe a leagtar síos in Airteagal 4 de Rialachán (AE) Uimh. 1380/2013. Ina dteannta sin, tá feidhm ag na sainmhínithe seo a leanas:

(a) ciallaíonn “uiscí idirnáisiúnta” uiscí atá lasmuigh de cheannasacht nó de dhlínse aon Stáit;

(b) ciallaíonn “iascaigh áineasa”” gníomhaíochtaí iascaireachta neamhthráchtála, lena saothraítear beo-acmhainní uisceacha muirí, le haghaidh áineasa, turasóireachta nó spóirt;

(c) ciallaíonn “gabháil iomlán incheadaithe” (TAC): (i) in iascaigh atá faoi réir na díolúine ón oibleagáid gabhálacha a thabhairt i dtír dá dtagraítear in Airteagal 15(4) go (7) de Rialachán (AE) Uimh. 1380/2013, an chainníocht éisc a fhéadtar a thabhairt i dtír as gach stoc gach bliain; (ii) i ngach iascach eile, an chainníocht éisc a fhéadtar a ghabháil as gach stoc thar thréimhse bliana;

(d) ciallaíonn “cuóta” cion de TAC a chionroinntear ar an Aontas nó ar Bhallstát;

(e) ciallaíonn “cuóta uathrialach de chuid an Aontais” teorainn ghabhála a chionroinntear go huathrialach ar shoithí iascaireachta de chuid an Aontais in éagmais TAC chomhaontaithe;

(f) ciallaíonn “cuóta anailíseach” cuóta uathrialach de chuid an Aontais ar ina leith atá measúnú anailíseach ar fáil;

(g) ciallaíonn “measúnú anailíseach” meastóireacht chainníochtúil ar threochtaí i gcás stoc ar leith, bunaithe ar shonraí maidir le bitheolaíocht agus saothrú an stoic sin, a sonraíodh le hathbhreithniú eolaíoch na sonraí sin go raibh siad de cháilíocht leordhóthanach chun comhairle eolaíoch a sholáthar i ndáil le roghanna maidir le gabhálacha amach anseo;

(h) ciallaíonn “feiste um chomhbhailiú éisc” aon trealamh ar ancaire atá ar snámh ar dhromchla na farraige arb é is aidhm dó éisc a mhealladh.

Airteagal 4

Limistéir iascaireachta

Chun críocha an Rialacháin seo, tá feidhm ag na sainmhínithe limistéir seo a leanas:

(a) ciallaíonn “folimistéir gheografacha GFCM” na limistéir a shainmhínítear in Iarscríbhinn I a ghabhann le Rialachán (AE) Uimh. 1343/2011 ó Pharlaimint na hEorpa agus ón gComhairle ( 1 );

(b) ciallaíonn “an Mheánmhuir” uiscí i bhfolimistéir gheografacha GFCM 1 go 27 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(c) ciallaíonn “an Mheánmhuir thiar” uiscí i bhfolimistéir gheografacha GFCM 1, 2, 5, 6, 7, 8, 9, 10 agus 11 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(d) ciallaíonn “Muir Aidriad” uiscí i bhfolimistéir gheografacha GFCM 17 agus 18 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(e) ciallaíonn “Caolas na Sicile” uiscí i bhfolimistéir gheografacha GFCM 12, 13, 14, 15, agus 16 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(f) ciallaíonn “An Mhuir Iónach” uiscí i bhfolimistéir gheografacha GFCM 19, 20 agus 21 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(g) ciallaíonn “Muir na Leiveainte” uiscí i bhfolimistéir gheografacha GFCM 24, 25, 26 agus 27 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(h) ciallaíonn “Muir Albora”’ uiscí i bhfolimistéir gheografacha GFCM 1 go 3 mar a shainmhínítear in Iarscríbhinn I a ghabhann le Rialachán (AE) Uimh. 1343/2011;

(i) ciallaíonn “an Mhuir Dhubh” uiscí i bhfolimistéar geografach GFCM 29 mar a shainmhínítear in Iarscríbhinn I a ghabhann le Rialachán (AE) Uimh. 1343/2011.







TEIDEAL II

DEISEANNA IASCAIREACHTA







CAIBIDIL I

An Mheánmhuir

Airteagal 5

An eascann Eorpach

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar an eascann Eorpach ( Anguilla anguilla ), eadhon iascaigh spriocdhírithe, theagmhasacha agus áineasa, in uiscí muirí uile na Meánmhara, lena n-áirítear fionnuiscí agus uiscí goirt trasdultacha, murlaigh agus inbhir, mar shampla.

2. Toirmeascfar ar shoithí iascaireachta de chuid an Aontais iascaireacht a dhéanamh ar an eascann Eorpach in uiscí an Aontais agus in uiscí idirnáisiúnta na Meánmhara ar feadh tréimhse 3 mhí as a chéile a chinnfidh gach Ballstát. Beidh an tréimhse choiscthe iascaireachta comhsheasmhach leis na cuspóirí caomhnaithe a leagtar amach i Rialachán (CE) Uimh. 1100/2007, leis na pleananna náisiúnta bainistíochta agus le patrúin imirce aimseartha na heascainne Eorpaí sna Ballstáit lena mbaineann. Déanfaidh na Ballstáit an tréimhse a cinneadh a chur in iúl don Choimisiún tráth nach déanaí ná mí amháin roimh theacht i bhfeidhm na tréimhse coiscthe agus roimh an 31 Eanáir 2021 in aon chás.

3. Ní sháróidh na Ballstáit na huasteorainneacha gabhála nó iarrachta iascaireachta le haghaidh na heascainne Eorpaí a bhunaítear agus a chuirtear i bhfeidhm trí bhíthin a bpleananna náisiúnta bainistíochta, agus a ghlactar i gcomhréir le hAirteagail 2 agus 4 de Rialachán Uimh. 1100/2007.

Airteagal 6

An coiréalach dearg

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais i ndáil le saothrú an choiréalaigh dheirg ( Corallium rubrum ), eadhon iascaigh spriocdhírithe agus áineasa sa Mheánmhuir.

2. Le haghaidh iascaigh spriocdhírithe, maidir leis an líon uasta údaruithe iascaireachta agus uaschainníochtaí stoc coiréalach dearg a bhaineann soithí iascaireachta de chuid an Aontais agus a bhaintear trí ghníomhaíochtaí de chuid an Aontais, ní rachaidh an líon sin thar na leibhéil a leagtar amach in Iarscríbhinn I.

3. Toirmeascfar ar shoithí iascaireachta de chuid an Aontais atá faoi réir mhír 2 an coiréalach dearg a thrasloingsiú ar muir.

4. Maidir le hiascaigh áineasa, déanfaidh na Ballstáit na bearta is gá chun an coiréalach dearg a ghabháil agus a choinneáil ar bord, a thrasloingsiú nó a thabhairt i dtír.

Airteagal 7

An dorád coiteann

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena n-úsáidtear feiste um chomhbhailiú éisc chun an dorád coiteann ( Coryphaena hippurus ) a ghabháil in uiscí idirnáisiúnta na Meánmhara.

2. Leagtar amach in Iarscríbhinn II a ghabhann leis an Rialachán seo líon uasta soithí iascaireachta an Aontais a údarófar iascaireacht a dhéanamh ar an dorád coiteann.







CAIBIDIL II

An Mheánmhuir Thiar

Airteagal 8

Stoic ghrinnill

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar stoic ghrinnill dá dtagraítear in Airteagal 1(2) de Rialachán (AE) 2019/1022, sa Mheánmhuir thiar.

2. Leagtar amach an uasiarracht iascaireachta incheadaithe in Iarscríbhinn III a ghabhann leis an Rialachán seo lena ndéanfaidh na Ballstáit an uasiarracht iascaireachta incheadaithe a bhainistiú i gcomhréir le hAirteagal 9 de Rialachán (AE) 2019/1022.

Airteagal 9

Tarchur sonraí

Déanfaidh na Ballstáit an iarracht iascaireachta a thaifeadadh agus a tharchur chuig an gCoimisiún i gcomhréir le hAirteagal 10 de Rialachán (AE) 2019/1022.

Nuair a chuirfidh an Ballstáit sonraí iarrachta iascaireachta faoi bhráid an Choimisiúin, de bhun an Airteagail seo, úsáidfidh siad cóid na ngrúpaí iarrachta iascaireachta a leagtar amach in Iarscríbhinn III.







CAIBIDIL III

Muir Aidriad

Airteagal 10

Stoic peiligeach beag

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar an sairdín ( Sardina pilchardus ) agus an t-ainseabhaí ( Engraulis encrasicolus ) i Muir Aidriad.

2. Ní shárófar leis an uasleibhéal gabhálacha na leibhéil a leagtar amach in Iarscríbhinn IV.

3. Maidir le soithí iascaireachta de chuid an Aontais; lena ndírítear ar an sairdín agus ar an ainseabhaí, ní rachaidh siad thar 180 lá iascaireachta in aghaidh na bliana. Laistigh de na 180 lá iascaireachta ina n-iomláine, beidh feidhm ag uasmhéid 144 lá iascaireachta dírithe ar an sairdín agus uasmhéid 144 lá iascaireachta dírithe ar an ainseabhaí.

4. Leagtar amach in Iarscríbhinn IV líon uasta soithí iascaireachta an Aontais a údarófar iascaireacht a dhéanamh ar pheiligigh bheaga.

Airteagal 11

Stoic ghrinnirll

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar na héisc seo a leanas; an colmóir Eorpach ( Merluccius merluccius ), gliomach na hIorua ( Nephrops norvegicus ), an sól coiteann ( Solea solea ), an rós-séacla domhainmhara ( Parapenaeus longirostris ) agus an milléad dearg ( Mullus barbatus ) i Muir Aidriad.

2. Leagtar amach in Iarscríbhinn IV an uasiarracht iascaireachta incheadaithe agus an uasacmhainneacht cabhlaigh iascaireachta le haghaidh stoic ghrinnill faoi raon feidhme an Airteagail.

3. Déanfaidh na Ballstáit an uasiarracht iascaireachta incheadaithe a bhainistiú i gcomhréir le hAirteagail 26 go 35 de Rialachán (CE) Uimh. 1224/2009.

Airteagal 12

Tarchur sonraí

Nuair a chuirfidh na Ballstáit faoi bhráid an Choimisiúin, de bhun Airteagail 33 agus 34 de Rialachán (CE) Uimh. 1224/2009, sonraí a bhaineann le tabhairt i dtír na gcainníochtaí stoc arna ngabháil, úsáidfidh siad na cóid stoic a leagtar amach in Iarscríbhinn IV.







CAIBIDIL IV

An Mhuir Iónach, Muir na Leiveainte agus Caolas na Sicile

Airteagal 13

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar an séacla mór dearg ( Aristaeomorpha foliacea ) agus an séacla gorm agus dearg ( Aristeus antennatus ), sa Mhuir Iónach, i Muir na Leiveainte agus i gCaolas na Sicile.

2. Leagtar amach in Iarscríbhinn V an líon uasta soithí tráil ghrinnill a údarófar iascaireacht a dhéanamh ar na stoic ghrinnill.







CAIBIDIL V

Muir Alboran

Airteagal 14

1. Tá feidhm ag an Airteagal seo maidir le hiascaireacht tráchtála le spiléir agus le línte láimhe a dhéanann soithí iascaireachta de chuid an Aontais lena ngabhtar an deargán ( Pagellus bogaraveo ) i Muir Alboran.

2. Ní shárófar leis an uasleibhéal gabhálacha na leibhéil a leagtar amach in Iarscríbhinn VI.







CAIBIDIL VI

An Mhuir Dhubh

Airteagal 15

Deiseanna iascaireachta le haghaidh an tsaláin a chionroinnt

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar an salán ( Sprattus sprattus ) sa Mhuir Dhubh.

2. Leagtar amach iad in Iarscríbhinn VII cuóta uathrialach an Aontais i dtaca leis an salán, cionroinnt an chuóta sin i measc na mBallstát agus, i gcás inarb iomchuí, na coinníollacha áirithe atá nasctha go feidhmiúil leis sin.

Airteagal 16

Deiseanna iascaireachta le haghaidh an turbaird a chionroinnt

1. Tá feidhm ag an Airteagal seo maidir leis na gníomhaíochtaí uile a dhéanann soithí iascaireachta de chuid an Aontais agus maidir le gníomhaíochtaí iascaireachta eile de chuid an Aontais lena ngabhtar an turbard (Scophthalmus maximus) sa Mhuir Dhubh.

2. Leagtar amach in Iarscríbhinn VII an ghabháil iomlán incheadaithe is infheidhme le haghaidh an turbaird in uiscí an Aontais sa Mhuir Dhubh agus cionroinnt na gabhála iomláine incheadaithe sin i measc na mBallstát agus, i gcás inarb iomchuí, na coinníollacha áirithe atá nasctha go feidhmiúil leis sin.

Airteagal 17

Bainistíocht iarrachta iascaireachta le haghaidh an turbaird

Soithí iascaireachta de chuid an Aontais a údarófar iascaireacht a dhéanamh ar an turbard faoi raon feidhme Airteagal 16, gan beann ar a bhfad foriomlán, ní rachaidh siad thar 180 lá iascaireachta in aghaidh na bliana.

Airteagal 18

Tréimhse choiscthe le haghaidh an turbaird

Toirmeascfar ar shoithí iascaireachta de chuid an Aontais aon ghníomhaíocht iascaireachta a dhéanamh, lena n-áirítear an turbard a thrasloingsiú, a choinneáil ar bord, a thabhairt i dtír agus a dhíol den chéad uair, in uiscí an Aontais sa Mhuir Dhubh ón 15 Aibreán go dtí an 15 Meitheamh.

Airteagal 19

Forálacha speisialta maidir le cionrannta deiseanna iascaireachta sa Mhuir Dhubh

1. Ní dochar cionroinnt na ndeiseanna iascaireachta ar na Ballstáit, mar a leagtar amach í in Airteagail 15 agus 16 den Rialachán seo, do na nithe seo a leanas: (a) malartuithe arna ndéanamh de bhun Airteagal 16(8) de Rialachán (AE) Uimh. 1380/2013; (b) asbhaintí agus ath-chionroinntí arna ndéanamh de bhun Airteagal 37 de Rialachán (CE) Uimh. 1224/2009; agus (c) asbhaintí arna ndéanamh de bhun Airteagail 105 agus 107 de Rialachán (CE) Uimh. 1224/2009.

2. Ní bheidh feidhm ag Airteagail 3 agus 4 de Rialachán (CE) Uimh. 847/96 i gcás ina n-úsáidfidh Ballstát an tsolúbthacht bhliantúil dá bhforáiltear in Airteagal 15(9) de Rialachán (AE) Uimh. 1380/2013.

Airteagal 20

Tarchur sonraí

Nuair a chuirfidh na Ballstáit faoi bhráid an Choimisiúin, de bhun Airteagail 33 agus 34 de Rialachán (CE) Uimh. 1224/2009, sonraí a bhaineann le tabhairt i dtír chainníochtaí stoc saláin agus stoc turbaird arna ngabháil in Uiscí an Aontais sa Mhuir Dhubh, úsáidfidh siad na cóid stoic a leagtar amach in Iarscríbhinn VII.







TEIDEAL III

FORÁLACHA CRÍOCHNAITHEACHA

Airteagal 21

Teacht i bhfeidhm

Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh feidhm aige ón 1 Eanáir 2021.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.









IARSCRÍBHINN I

NA DEISEANNA IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS I gCOMHTHÉACS PHLEAN BAINISTÍOCHTA ILBHLIANTÚIL CGIM MAIDIR LEIS AN gCOIRÉALACH DEARG SA MHEÁNMHUIR

Leagtar amach sna táblaí san Iarscríbhinn seo an líon uasta údaruithe iascaireachta agus gabhálacha le haghaidh an coiréalaigh dheirg sa Mheánmhuir.

Is tagairtí d'fholimistéir gheografacha (“FLGanna”) CGIM iad na tagairtí do limistéir iascaireachta.

Chun críocha na hIarscríbhinne seo, cuirtear an tábla comparáideach seo a leanas ar fáil, ina gcuimsítear ainmneacha Laidine agus gnáthainmneacha stoc éisc:







Ainm eolaíoch Cód alpha-3 Gnáthainm Corallium rubrum COL An coiréalach dearg







Tábla 1. An líon uasta údaruithe iascaireachta (1) An Ballstát An coiréalach dearg COL an Ghréig 12 an Spáinn 0 (*1) an Fhrainc 32 an Chróit 28 an Iodáil 40 ( 1 ) Líon na soithí agus/nó tumairí, nó péire is tumaire amháin ag a bhfuil soitheach amháin, a údarófar coiréalach dearg a shaothrú. ( *1 ) De réir an toirmisc ama d'iascaigh an choiréalaigh dheirg atá bunaithe in uiscí na Spáinne.







Tábla 2. Uasleibhéal cainníochtaí saothraithe arna sloinneadh i dtonaí beomheáchain. Speiceas: An coiréalach dearg Corallium rubrum Limistéar: Uiscí an Aontais sa Mheánmhuir - na FLGanna 1-27 COL/GF1-27 an Ghréig 1,844 Ní bheidh feidhm ag Airteagal 3 de Rialachán (CE) Uimh. 847/96 Ní bheidh feidhm ag Airteagal 4 de Rialachán (CE) Uimh. 847/96 an Spáinn 0 (*1) an Fhrainc 1,400 an Chróit 1,226 an Iodáil 1,378 an tAontas 5,848 TAC Ní bhaineann le hábhar/Níl aon chomhaontú ann ina leith ( *1 ) De réir an toirmisc ama d'iascaigh an choiréalaigh dheirg atá bunaithe in uiscí na Spáinne.









IARSCRÍBHINN II

IARRACHT IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS I gCOMHTHÉACS AN DORÁID CHOITINN SA MHEÁNMHUIR A BHAINISTIÚ

Leagtar amach sa tábla san Iarscríbhinn seo líon uasta soithí iascaireachta an Aontais a údarófar iascaireacht a dhéanamh ar an dorád coiteann in uiscí idirnáisiúnta na Meánmhara.

Is tagairtí d'uiscí idirnáisiúnta na Meánmhara iad na tagairtí do limistéir iascaireachta.

Chun críocha na hIarscríbhinne seo, cuirtear an tábla comparáideach seo a leanas ar fáil, ina gcuimsítear ainmneacha Laidine agus gnáthainmneacha stoc éisc:







Ainm eolaíoch Cód alpha-3 Gnáthainm Coryphaena hippurus DOL An dorád coiteann

An líon uasta údaruithe iascaireachta le haghaidh soithí a bhíonn ag iascaireacht in uiscí idirnáisiúnta







An Ballstát An dorád coiteann DOL an Iodáil 797 Málta 130









IARSCRÍBHINN III

IARRACHT IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS I gCOMHTHÉACS NA STOIC GHRINNIlLL SA MHEÁNMHUIR THIAR A BHAINISTIÚ

Leagtar amach sna táblaí san Iarscríbhinn seo an uasiarracht iascaireachta incheadaithe (i laethanta iascaireachta) de réir stocghrúpaí, mar a shainítear in Airteagal 1 de Rialachán (AE) 2019/1022, agus fad foriomlán na soithí le haghaidh gach sórt cineál tráil ( *1 ) lena ndéantar iascaireacht ar na stoic ghrinnill sa Mheánmhuir thiar.

Beidh na huasiarrachtaí iascaireachta incheadaithe uile a leagtar amach san Iarscríbhinn seo faoi réir na rialacha a leagtar amach i Rialachán (AE) Uimh. 2019/1022 agus in Airteagail 26 go 35 de Rialachán (CE) Uimh. 1224/2009.

Is tagairtí d'fholimistéir gheografacha (FLGanna) CGIM iad na tagairtí do limistéir iascaireachta.

Chun críocha na hIarscríbhinne seo, cuirtear an tábla comparáideach seo a leanas ar fáil, ina gcuimsítear ainmneacha Laidine agus gnáthainmneacha stoc éisc:







Ainm eolaíoch Cód alpha-3 Gnáthainm Aristaeomorpha foliacea ARS an séacla mór dearg Aristeus antennatus ARA an séacla gorm agus dearg Merluccius merluccius HKE an colmóir Eorpach Mullus barbatus MUT an milléad dearg Nephrops norvegicus NEP gliomach na hIorua Parapenaeus longirostris DPS an rós-séacla domhainmhara

An uasiarracht iascaireachta incheadaithe in aghaidh laethanta iascaireachta

(a) Muir Alboran, na hOileáin Bhailéaracha, Tuaisceart na Spáinne agus Murascaill an Leoin (na FLGanna 1-2-5-6-7)



Stocghrúpa Fad foriomlán na soithí an Spáinn an Fhrainc an Iodáil Cód an ghrúpa iarrachta iascaireachta an milléad dearg sna FLGanna 1, 5, 6 agus 7; an colmóir sna FLGanna 1, 5, 6 agus 7; an rós-séacla domhainmhara sna FLGanna 1, 5 agus 6; gliomach na hIorua sna FLGanna 5 agus 6. < 12 m 2 072 0 0 EFF1/MED1_TR1 ≥ 12 m agus < 18 m 22 260 0 0 EFF1/MED1_TR2 ≥ 18 m agus < 24 m 41 766 4 715 0 EFF1/MED1_TR3 ≥ 24 m 14 710 5 737 0 EFF1/MED1_TR4



Stocghrúpa Fad foriomlán na soithí an Spáinn an Fhrainc an Iodáil Cód an ghrúpa iarrachta iascaireachta an séacla gorm agus dearg sna FLGanna 1, 5, 6 agus 7. < 12 m 0 0 0 EFF2/MED1_TR1 ≥ 12 m agus < 18 m 1 044 0 0 EFF2/MED1_TR2 ≥ 18 m agus < 24 m 10 574 0 0 EFF2/MED1_TR3 ≥ 24 m 8 488 0 0 EFF2/MED1_TR4

(b) Oileán na Corsaice, an Mhuir Liogúrach, Muir Thoirian agus Oileán na Sairdíne (na FLGanna 8-9-10-11)



Stocghrúpa Fad foriomlán na soithí an Spáinn an Fhrainc an Iodáil Cód an ghrúpa iarrachta iascaireachta an milléad dearg sna FLGanna 9, 10 agus 11; an colmóir sna FLGanna 9, 10 agus 11; an rós-séacla domhainmhara sna FLGanna 9, 10 agus 11; gliomach na hIorua sna FLGanna 9 agus 10. < 12 m 0 191 2 824 EFF1/MED2_TR1 ≥ 12 m agus < 18 m 0 763 42 487 EFF1/MED2_TR2 ≥ 18 m agus < 24 m 0 191 28 572 EFF1/MED2_TR3 ≥ 24 m 0 191 3 813 EFF1/MED2_TR4



Stocghrúpa Fad foriomlán na soithí an Spáinn an Fhrainc an Iodáil Cód an ghrúpa iarrachta iascaireachta an séacla mór dearg sna FLGanna 9, 10 agus 11. < 12 m 0 0 467 EFF2/MED2_TR1 ≥ 12 m agus < 18 m 0 0 3 447 EFF2/MED2_TR2 ≥ 18 m agus < 24 m 0 0 2 776 EFF2/MED2_TR3 ≥ 24 m 0 0 371 EFF2/MED2_TR4









IARSCRÍBHINN IV

DEISEANNA IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS I MUIR AIDRIAD

Leagtar amach sna táblaí san Iarscríbhinn seo na deiseanna iascaireachta de réir stoic nó grúpaí iarrachta soithí agus na coinníollacha atá nasctha go feidhmiúil leo, i gcás inarb iomchuí, chomh maith le líon uasta soithí iascaireachta an Aontais a údarófar iascaireacht a dhéanamh ar pheiligigh bheaga.

Beidh na deiseanna iascaireachta uile a leagtar amach san Iarscríbhinn seo faoi réir na rialacha a leagtar amach in Airteagail 26 go 35 de Rialachán (CE) Uimh. 1224/2009.

Is tagairtí d'fholimistéir gheografacha (FLGanna) CGIM iad na tagairtí do limistéir iascaireachta.

Chun críocha na hIarscríbhinne seo, cuirtear an tábla comparáideach seo a leanas ar fáil, ina gcuimsítear ainmneacha Laidine agus gnáthainmneacha:







Ainm eolaíoch Cód alpha-3 Gnáthainm Engraulis encrasicolus ANE an t-ainseabhaí Merluccius merluccius HKE an colmóir Eorpach Mullus barbatus MUT an milléad dearg Nephrops norvegicus NEP gliomach na hIorua Parapenaeus longirostris DPS an rós-séacla domhainmhara Sardina pilchardus PIL an sairdín Solea solea SOL an sól coiteann

1. Stoic pheiligeacha beaga sna FLGanna 17 agus 18



Uasleibhéal gabhálacha arna sloinneadh i dtonaí beomheáchain. Speiceas: Speicis peiligeach beag (an t-ainseabhaí agus an sairdín) Engraulis encrasicolus agus Sardina pilchardus Limistéar: Uiscí an Aontais agus uiscí Idirnáisiúnta folimistéir CGIM 17 agus 18 (SP1/GF1718) an tAontas 96 625 (1) (2) Uasleibhéal gabhálacha Ní bheidh feidhm ag Airteagal 3 de Rialachán (CE) Uimh. 847/96 Ní bheidh feidhm ag Airteagal 4 de Rialachán (CE) Uimh. 847/96 TAC Ní bhaineann le hábhar ( 1 ) Maidir leis an tSlóivéin, tá na cainníochtaí bunaithe ar leibhéal na ngabhálacha in 2014, suas le méid nár cheart dó dul thar 300 tona. ( 2 ) Teoranta don Chróit, don Iodáil agus don tSlóivéin.



Uasacmhainneacht cabhlaigh iascaireachta na dtrálaer agus na soithí peas-saighne a bhíonn ag iascaireacht go gníomhach do pheiligigh bheaga An Ballstát Trealamh Líon soithí kW OT an Iodáil PTM-OTM-PS 685 134 556,7 25852 an Chróit PS 249 77 145,52 18 537,72 An tSlóivéin (*1) PS 4 433,7 38,5 ( *1 ) Ní bheidh feidhm ag an bhforáil faoi mhír 15 de CGIM/42/2018/8 maidir le cabhlaigh náisiúnta ina bhfuil níos lú ná deich soitheach idir soithí peas-saighne agus trálaeir pheiligeacha a bhíonn ag iascaireacht go gníomhach do pheiligigh bheaga. Sa chás sin, féadfaidh méadú nach mó ná 50 faoin gcéad teacht ar acmhainneacht an chabhlaigh ghníomhaigh i dtaca le líon na soithí agus le holltonnáiste (OT) agus/nó olltonnáiste cláraithe (OTC) agus kW.

2. Stoic ghrinnill sna FLGanna 17 agus 18



An uasiarracht iascaireachta incheadaithe (in aghaidh laethanta iascaireachta) de réir cineálacha tráil lena ndéantar iascaireacht ar stoic ghrinnill sna FLGanna 17 agus 18 (Muir Aidriad). An cineál trealaimh Stoic An Ballstát Iarracht Iascaireachta (laethanta iascaireachta) Bliain 2021 Cód an ghrúpa iarrachta iascaireachta Tráil (OTB) an colmóir Eorpach, an rós-séacla domhainmhara, gliomach na hIorua, an milléad dearg an Chróit, na FLGanna 17-18 38 148 EFF/MED3_OTB an Iodáil, na FLGanna 17-18 98 898 EFF/MED3_OTB an tSlóivéin, FLG 17 (*1) EFF/MED3_OTB Tráil bhíoma (TBB) an sól coiteann an Iodáil, FLG 17 7 910 EFF/MED3_OTB ( *1 ) Maidir le soithí faoi bhratach na Slóivéine ag a mbíonn trealamh OTB á oibriú in FLG 17, ní rachaidh siad thar teorainn iarrachta 3 000 lá iascaireachta sa bhliain.



Uasacmhainneacht cabhlaigh iascaireachta na soithí tráil ghrinnill agus tráil bhíoma a údarófar iascaireacht a dhéanamh ar stoic ghrinnill An Ballstát Trealamh Líon soithí kW OT an Chróit OTB 495 79 867,99 13 267,99 an Iodáil OTB-TBB 1 363 260 618,37 47 148 An tSlóivéin (*1) OTB 11 1 813,00 168,67 ( *1 ) Ní bheidh feidhm ag forálacha mhíreanna 9(c) agus 28 de CGIM/43/2019/5 maidir le cabhlaigh náisiúnta ag a mbíonn trealamh OTB á oibriú agus ar feadh níos lú ná 1 000 lá le linn na tréimhse tagartha atá luaite i mír 9(c). Ní thiocfaidh méadú níos mó ná 50 faoin gcéad, maidir leis an tréimhse thagartha, ar acmhainneacht iascaireachta an chabhlaigh ghníomhaigh ag a mbíonn trealamh OTB á oibriú.









IARSCRÍBHINN V

NA DEISEANNA IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS SA MHUIR IÓNACH, I MUIR NA LEIVEAINTE AGUS I gCAOLAS NA SICILE

Leagtar amach sna táblaí san Iarscríbhinn seo líon uasta soithí iascaireachta an Aontais a údarófar iascaireacht a dhéanamh ar stoic ghrinnill sa Mhuir Iónach, i Muir na Leiveainte agus i gCaolas na Sicile.

Is tagairtí d'fholimistéir gheografacha (“FLGanna”) CGIM iad na tagairtí do limistéir iascaireachta.

Chun críocha na hIarscríbhinne seo, cuirtear an tábla comparáideach seo a leanas ar fáil, ina gcuimsítear ainmneacha Laidine agus gnáthainmneacha stoc éisc:







Ainm eolaíoch Cód alpha-3 Gnáthainm Aristaeomorpha foliacea ARS an séacla mór dearg Aristeus antennatus ARA an séacla gorm agus dearg

(a) An líon uasta soithí tráil ghrinnill a údarófar iascaireacht a dhéanamh sa Mhuir Iónach (na FLGanna 19-20-21)



An Ballstát An séacla mór dearg in uiscí an Aontas sna FLGanna 19, 20 agus 21 An séacla gorm agus dearg in uiscí an Aontais sna FLGanna 19, 20 agus 21 an Ghréig 263 263 an Iodáil 410 410 Málta 15 15

(b) An líon uasta soithí a údarófar iascaireacht a dhéanamh i Muir na Leiveainte (na FLGanna 24-25-26-27)



An Ballstát An séacla mór dearg in uiscí an Aontas sna FLGanna 24-25-26-27 An séacla gorm agus dearg in uiscí an Aontais sna FLGanna 24-25-26-27 an Iodáil 80 80 An Chipir 6 6

(c) An líon uasta soithí tráil ghrinnill atá údaraithe chun iascaireacht a dhéanamh i gCaolas na Sicile (na FLGanna 12-13-14-15-16)



An Ballstát An séacla mór dearg in uiscí an Aontas sna FLGanna 12-13-14-15-16 An séacla gorm agus dearg in uiscí an Aontais sna FLGanna 12-13-14-15-16 an Spáinn 2 2 an Iodáil 320 320 An Chipir 1 1 Málta 15 15









IARSCRÍBHINN VI

DEISEANNA IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS I MUIR ALBORAN







Uasleibhéal gabhálacha a dhéanfar le spiléir agus le línte láimhe arna sloinneadh i dtonaí beomheáchain Speiceas: an deargán Pagellus bogaraveo Limistéar: Uiscí an Aontais i Muir Alboran - na FLGanna 1-3 SBR/GF1-3 an Spáinn 225 Ní bheidh feidhm ag Airteagal 3 de Rialachán (CE) Uimh. 847/96 Ní bheidh feidhm ag Airteagal 4 de Rialachán (CE) Uimh. 847/96 an tAontas 225 TAC Ní bhaineann le hábhar/Níl aon chomhaontú ann ina leith









IARSCRÍBHINN VII

DEISEANNA IASCAIREACHTA LE hAGHAIDH SOITHÍ IASCAIREACHTA DE CHUID AN AONTAIS SA MHUIR DHUBH

Leagtar amach sna táblaí san Iarscríbhinn seo TACanna agus cuótaí arna sloinneadh i dtonaí beomheáchain de réir stoic agus, i gcás inarb iomchuí, de réir na gcoinníollacha atá nasctha go feidhmiúil leo.

Beidh na deiseanna iascaireachta uile a leagtar amach san Iarscríbhinn seo faoi réir na rialacha a leagtar amach in Airteagail 26 go 35 de Rialachán (CE) Uimh. 1224/2009.

Is tagairtí d'fholimistéir gheografacha (“FLGanna”) CGIM iad na tagairtí do limistéir iascaireachta.

Chun críocha na hIarscríbhinne seo, cuirtear an tábla comparáideach seo a leanas ar fáil, ina gcuimsítear ainmneacha Laidine agus gnáthainmneacha:







Ainm eolaíoch Cód alpha-3 Gnáthainm Sprattus sprattus SPR an salán Scophthalmus maximus TUR an turbard







Speiceas: an salán Sprattus sprattus Limistéar: Uiscí an Aontais sa Mhuir Dhubh - FLG 29 (SPR/F3742C) an Bhulgáir 8 032,50 Cuóta anailíseach Ní bheidh feidhm ag Airteagal 3 de Rialachán (CE) Uimh. 847/96 Ní bheidh feidhm ag Airteagal 4 de Rialachán (CE) Uimh. 847/96 an Rómáin 3 442,50 an tAontas 11 475 TAC Ní bhaineann le hábhar/Níl aon chomhaontú ann ina leith

▼M1







Speiceas: an Turbard Limistéar: Uiscí an Aontais sa Mhuir Dhubh – FLG 29 Scophthalmus maximus (TUR/F3742C) an Bhulgáir 87,825 TAC anailíseach Ní bheidh feidhm ag Airteagal 3 de Rialachán (CE) Uimh. 847/96 Ní bheidh feidhm ag Airteagal 4 de Rialachán (CE) Uimh. 847/96. an Rómáin 80,116 an tAontas 167,941 (1) TAC 857 ( 1 ) Ní cheadófar aon ghníomhaíocht iascaireachta, lena n-áirítear trasloingsiú, coinneáil ar bord, tabhairt i dtír agus céad díol ón 15 Aibreán go dtí an 15 Meitheamh 2021.